b'\n_START_ARTICLE_\nArzenopirit\n_START_SECTION_\nStruktura\n_START_PARAGRAPH_\nArzenopirit kristalizira v monoklinskem kristalnem sistemu. Kristali so obi\xc4\x8dajno prizmati\xc4\x8dni ali stolpi\xc4\x8dasti z vzdol\xc5\xbenimi brazdami. Dvoj\xc4\x8di\xc4\x8denje je pogosto. V starej\xc5\xa1i literaturi se je arzenopirit obravnaval kot ortorombski mineral, vendar se je izkazalo, da je monoklinski. Njegova struktura je tak\xc5\xa1na, da je vsak center Fe povezan s tremi atomi As in tremi atomi S. Struktura se v ionski obliki lahko zapi\xc5\xa1e z Fe\xc2\xb3\xe2\x81\xba in dvoatomnimi anioni AsS\xc2\xb3\xe2\x81\xbb, \xc4\x8deprav zapis v ionski obliki ni najbolj primeren, ker je arzenopirit polprevodnik, vezi Fe-As in Fe-S pa so zelo kovalentne. Medatomske povezave so bolj podobne povezavam v markazitu kot v piritu.'